Държавен вестник, бр. 43, 2019 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  43
рудването, което трябва да превозват, така 
че да се сведе до минимум рискът за кораба, 
екипажа му и околната среда, като се вземе 
предвид естеството на съответните продукти.
2. Основната идея на Кодекса е един от 
видовете кораби, свързан с опасностите при 
превоза на продуктите, да бъде обхванат от 
него. Всеки от продуктите може да има едно 
или повече опасни свойства, които включ-
ват запалимост, токсичност, корозивност и 
реактивност.
3. По време на разработването на Кодекса 
беше прието, че той трябва да се основава на 
солидни принципи, свързани със строител-
ството на кораба и корабното инженерство 
и най-доброто разбиране за опасностите на 
различните продукти, които попадат в обхвата 
му; още повече технологията за проектира-
не на химикаловози (танкер химикаловози) 
е не само сложна, но и бързо развиваща се 
и Кодексът не трябва да остава статичен. 
Следователно Организацията периодично ще 
преразглежда Кодекса, като взема предвид 
както натрупания опит, така и постигнатото 
техническо развитие.
4. Изискванията за нови продукти и услови-
ята им за превоз ще бъдат разпространявани 
временно като препоръки в случаите, които 
бъдат приети от Комитета по морска без- 
опасност на Организацията, преди влизането 
в сила на съответните изменения съгласно 
изискванията на член VIII от Международната 
конвенция за безопасност на човешкия живот 
на море от 1974 г.
5. Кодексът основно регулира проектира-
нето и оборудването на кораби. В този сми-
съл, за да се осигури безопасен транспорт на 
продуктите, цялата система, свързана с про-
ектирането и оборудването на кораби, трябва 
да бъде оценена. Другите важни аспекти на 
безопасното транспортиране на продуктите, 
като обучение, експлоатация, контрол на 
трафика и товаро-разтоварни дейности в 
пристанищата, се разглеждат или ще бъдат 
разгледани допълнително от Организацията.
6. Разработването на Кодекса е подпомог-
нато в голяма степен от работата на Между-
народната асоциация на класификационните 
дружества (IACS) и на Международната 
електротехническа комисия (IEC).
7. Глава 16 от Кодекса относно експлоата-
ционните изисквания по отношение на хими-
каловози подчертава правилата в други глави, 
които са оперативни в същността си и също 
така споменава другите важни показатели, 
свързани с безопасността, които са характерни 
за експлоатацията на химикаловозите.
8. Оформлението на Кодекса е в съответ-
ствие с Международния кодекс за конструк-
цията и оборудването на кораби, превозващи 
втечнени газове в наливно състояние (Кодекс 
IGC), приет от Комитета по морска безопас-
ност на неговата четиридесет и осма сесия. 
Газовозите също така могат да превозват 
течни химикали в наливно състояние, об-
хванати от този Кодекс, както са разгледани 
в Кодекса IGC.
Г Л А В А  1
ОБЩИ ПОЛОЖЕНИЯ
1.1 Приложение
1.1.1 Кодексът се прилага за кораби незави-
симо от техния размер, включително кораби 
с бруто тонаж, по-малък от 500 тона, които 
превозват опасни течни химикали в наливно 
състояние, различни от нефт (петрол) или 
подобни запалими продукти, както следва:
1. продукти, които представляват значител-
на опасност и могат да предизвикат пожар, 
като тази опасност превишава опасността от 
петролните продукти и подобни запалими 
продукти;
2. продукти, които представляват значител-
на опасност в допълнение към запалимостта 
или различна от запалимостта.
Кодексът понастоящем е ограничен до 
течностите, посочени в обобщението на ми-
нималните изисквания съгласно Глава 17. 
Продуктите, на които е направен преглед и 
са определени като такива, които не попадат 
в приложното поле на Кодекса, са посочени 
в Глава 18.
1.1.2 Течностите, обхванати от Кодекса, 
са тези, чието парно налягане не надвишава 
2,8 bar при температура 37,8 °С.
1.1.3 За продукти, които трябва да се пре-
возват в наливно състояние, но които не са 
изброени в Глава 17 или Глава 18, Админи-
страцията и Пристанищните администрации, 
участващи в такъв превоз, трябва да пред-
писват предварителните подходящи условия 
за превоз, като вземат предвид критериите 
за оценка на опасността на химикалите в 
наливно състояние. Организацията трябва да 
бъде уведомена за условията, които трябва да 
бъдат разгледани с цел включване на продукта 
в обхвата на Кодекса.
1.1.4 Освен ако изрично не е предвидено 
друго, Кодексът се прилага за кораби, чийто 
кил е заложен или които са на етап, при който:
1. започва конструирането, идентифици-
ращо кораба; и
2. е започнал монтаж, включващ най-малко 
50 тона или 1 % от изчислената маса на всич-
ки материали, използвани за изграждането 
на структурата, в зависимост от това, коя от 
двете изчислителни маси е по-малка;
на или след 1 юли 1986 г.
1.1.5 Кораб независимо от датата на по-
строяване (конструкция), който е преустроен 
в химикаловоз, на или след 1 юли 1986 г., 
трябва да се разглежда като химикаловоз, 
изграден на датата, на която започва това 
преустройство.